मध्य प्रदेश के नीमच जिले में बांछड़ा समाज की पंचायत में सुनाए गए फैसले के बाद एक दंपति को सिर पर चप्पल रखकर न केवल गांव में घुमाया गया, बल्कि कथित तौर पर पेशाब पिलाने का मामला सामने आया है। पुलिस ने मामला दर्ज कर सात आरोपियों को गिरफ्तार कर लिया है। नीमच के पुलिस अधीक्षक मनोज कुमार सिंह ने शुक्रवार को आईएएनएस को बताया कि, मनासा थाना क्षेत्र के सावनकुंडी गांव में बांछड़ा समाज के दो वर्गो के बीच विवाद था, उसी के चलते 12 फरवरी को हुई समाज की पंचायत में एक दंपति को सजा सुनाई गई। इसका एक वीडियो भी सोशल मीडिया पर वायरल हुआ।